OpenLLM-France/wikimedia huggingface dataset:
# Wajir

Wajir és una ciutat al nord-est de Kenya. En el cens de 1999, tenia 32907 habitants. La ciutat està situada en una regió àrida propensa a la sequera. A la primavera del 2006, hi va haver una gran fam.

## Referències

* ↑ «2009 Census Vol 1 Table 3 Rural and Urban Population | Open Data Portal». opendata.go.ke. Arxivat de l'original el 29 juliol 2016. [Consulta: 28 juliol 2016].
* ↑ «Kenia: Provinzen, Städte & Urbane Zentren - Einwohnerzahlen, Karten, Grafiken, Wetter und Web-Informationen» (en alemany). [Consulta: 15 abril 2023].
# Vimentina

La vimentina és una de les proteïnes fibroses que formen els filaments intermedis del citoesquelet intracel·lular, en particular de cèl·lules embrionàries, de certes cèl·lules endotelials, així com en les cèl·lules sanguínies. Els monòmers de la vimentina s'enrotllen una amb l'altra formant una fibra estable que és crítica per les seves tasques.
La seva funció principal és la de proveir una àncora per al suport dels orgànuls intracel·lulars (per exemple, del mitocondri, del reticle endoplasmàtic, etc.). Juntament amb altres filaments intermedis mantenen la integritat física de la cèl·lula. També participen en algunes unions intercel·lulars (desmosomes).
La vimentina és també usada com un marcador de certs tumors i melanomes.
* ↑ «Malalties que s'associen genèticament amb vimentina, vegeu/editeu les referències a wikidata».
* 1 2 3 GRCh38: Ensembl release 89: ENSG00000026025 - Ensembl, May 2017
* 1 2 3 GRCm38: Ensembl release 89: ENSMUSG00000026728 – Ensembl, May 2017
* ↑ «Human PubMed Reference:». National Center for Biotechnology Information, U.S. National Library of Medicine.
* ↑ «Mouse PubMed Reference:». National Center for Biotechnology Information, U.S. National Library of Medicine.
# Consell comunal de Bettembourg

El consell comunal de Bettembourg (francès: Conseil communal de Bettembourg) és el consell local de la comuna de Bettembourg, al sud de Luxemburg.
És constituït per tretzet membres, elegits cada sis anys per representació proporcional. Les darreres eleccions foren el 9 d'octubre de 2005, resultant en la victòria del Partit Socialista dels Treballadors (LSAP). Al collège échevinal, el Partit Socialista dels Treballadors, com a partit més representat, està liderat per l'alcalde del mateix partit Roby Biwer.
| Partit | Partit | Escons | Consellers |
| | Partit Socialista dels Treballadors (PST) | 8 | René Birgen, Roby Biwer, Fränz D'Onghia, Claude Fournel, Guy Frantzen, Sylvie Jansa, Jeannot Michely, Gast Molling |
| | Partit Popular Social Cristià (PPSC) | 3 | Arthur Besch, Christine Doerner, Laurent Zeimet |
| | Partit Democràtic (PD) | 1 | Josée Lorsche |
| | Els Verds | 1 | Josée Lorsche |
| Font:Commune of Bettembourg ||||

## Referències

* ↑ «Le conseil communal» (en francès). Commune of Bettembourg. [Consulta: 16 setembre 2007].
* 1 2 «Le conseil échevinal» (en francès). Commune of Bettembourg. [Consulta: 16 setembre 2007].

## Enllaços externs

* Web oficial
# Menesble

Menesble és un municipi francès, situat al departament de la Costa d'Or i a la regió de Borgonya - Franc Comtat. L'any 2007 tenia 10 habitants.

## Demografia
### Població

El 2007 la població de fet de Menesble era de 10 persones. Hi havia 8 famílies, de les quals 4 eren unipersonals (4 dones vivint soles i 4 dones vivint soles) i 4 parelles sense fills.
La població ha evolucionat segons el següent gràfic:
Habitants censats

### Habitatges

El 2007 hi havia 18 habitatges, 6 eren l'habitatge principal de la família i 11 eren segones residències. 16 eren cases i 2 eren apartaments. Dels 6 habitatges principals, 5 estaven ocupats pels seus propietaris i 1 estava llogat i ocupat pels llogaters; 1 tenia dues cambres, 2 en tenien quatre i 4 en tenien cinc o més. 6 habitatges disposaven pel capbaix d'una plaça de pàrquing. A 5 habitatges hi havia un automòbil i a 1 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Menesble el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 0 |
| 0 | 70 a 74 | 4 |
| 4 | 65 a 69 | 0 |
| 0 | 60 a 64 | 4 |
| 0 | 55 a 59 | 0 |
| 0 | 50 a 54 | 0 |
| 0 | 45 a 49 | 0 |
| 0 | 40 a 44 | 0 |
| 0 | 35 a 39 | 0 |
| 0 | 30 a 34 | 0 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 5 persones, 4 eren actives i 1 inactiva. Les 4 persones actives estaven ocupades(2 homes i 2 dones).. L'única persona inactiva estava jubilada.

### Activitats econòmiques

L'únic establiment que hi havia el 2007 era d'una empresa classificada com a «altres activitats de serveis».
L'any 2000 a Menesble hi havia 4 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Menesble a l'INSEE.
* Évolution et structure de la population Fitxa amb el detall de dades de Menesble a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Ferrer de Gualbes i de Terrades

Ferrer de Gualbes i de Terrades (segle XIV) va ser un mercader dedicat a la draperia membre de la família Gualbes. Va ser el fill primogènit de Joan Ferrer de Gualbes i de Valença de Terrades. Amb poc protagonisme dintre de la família, per la política matrimonial que pretenia enllaçar amb altres famílies dedicades als negocis de la draperia i la banca, Ferrer es va casar amb Isabel d'Olivera, i van tenir tres fills: Simó, Bernat i Francesc, que, segons apunta Carme Batlle, sembla que no van tenir molt de protagonisme dintre de la família o bé van morir joves. Va morir l'any 1346.

## Referències

* ↑ Batlle i Gallart, 2007, p. 54.

## Bibliografia

* Batlle i Gallart, Carme. «Evolució d'una família de la Barcelona medieval: els Gualbes del segle XIV». A: El "Llibre del Consell" de la ciutat de Barcelona. Segle XIV: les eleccions municipals. Barcelona: CSIC, 2007.
# Microneta

Microneta és un gènere d'aranyes araneomorfes de la família Linyphiidae. Es troba a Amèrica, Europa, Àsia i Oceania.

## Llista d'espècies

Segons The World Spider Catalog 12.0:
* Microneta aterrima (Eskov & Marusik, 1991)
* Microneta caestata (Thorell, 1875)
* Microneta disceptra (Crosby & Bishop, 1929)
* Microneta flaveola (Banks, 1892)
* Microneta formicaria (Balogh, 1938)
* Microneta inops (Thorell, 1875)
* Microneta iracunda (O. Pickard-Cambridge, 1879)
* Microneta orinis (Chamberlin & Ivie, 1933)
* Microneta protrudens (Chamberlin & Ivie, 1933)
* Microneta saaristoi (Eskov & Marusik, 1991)
* Microneta semiatra (Keyserling, 1886)
* Microneta avenc (Chamberlin & Ivie, 1936)
* Microneta varia (Simon, 1897)
* Microneta viaria (Blackwall, 1841)
* Microneta watona (Chamberlin & Ivie, 1936)

## Referències

* ↑ Platnick, 2011: The world spider catalog (American Museum of Natural History).

## Bibliografia

* Menge, 1869: Preussische Spinnen. III. Erste Abtheilung. Schriften der Naturforschenden Gesellschaft in Danzig (Neue Serie), vol.2, p.219-264.

## Vegeu també

* Llista d'espècies de linífids
* Classificació de les aranyes

## Enllaços externs

* En ION
* Nomenclator Zoologicus
# Deulofeu

Deulofeu és el nom dels següents personatges:
* Tomàs Mallol i Deulofeu (1923 - 2013), promotor i director de cinema català.
* Francesc Deulofeu i Fontanillas (n.1960), polític català.
* Gerard Deulofeu i Lázaro (n.1994), futbolista català.
* Joan Deulofeu i Arquer (1899 - 1948), enginyer i polític badaloní.
* Albert Roig i Deulofeu (n.1945) arqueòleg i historiador medievalista català.
* Ramir Deulofeu i Quintana (1889 – 1966), polític català.
* Alexandre Deulofeu i Torres (1903 - 1978), polític i filòsof de la història català.
* Narcisa Oliver i Deulofeu (1948 - 1995) poetessa i activista cultural catalana.
* Josep Vellvehí i Deulofeu (1926 – 2002) pagès català.
# Sedalia (Missouri)

Sedalia és una població dels Estats Units a l'estat de Missouri. Segons el cens del 2000 tenia 20.339 habitants.

## Demografia

Segons el cens del 2000, Sedalia tenia 20.339 habitants, 8.628 habitatges, i 5.228 famílies. La densitat de població era de 656,6 habitants per km².
Dels 8.628 habitatges en un 28,8% hi vivien nens de menys de 18 anys, en un 44% hi vivien parelles casades, en un 12,6% dones solteres, i en un 39,4% no eren unitats familiars. En el 33,1% dels habitatges hi vivien persones soles el 14,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,32 i el nombre mitjà de persones que vivien en cada família era de 2,94.
Per edats la població es repartia de la següent manera: un 24,7% tenia menys de 18 anys, un 10,8% entre 18 i 24, un 27,7% entre 25 i 44, un 19,4% de 45 a 60 i un 17,4% 65 anys o més.
L'edat mediana era de 36 anys. Per cada 100 dones de 18 o més anys hi havia 86,3 homes.
La renda mediana per habitatge era de 28.641 $ i la renda mediana per família de 34.938 $. Els homes tenien una renda mediana de 28.208 $ mentre que les dones 19.520 $. La renda per capita de la població era de 15.931 $. Entorn del 12,5% de les famílies i el 15,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sedalia». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Sedalia». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Sedana

Sedana és un cràter sobre la superfície del planeta nan Ceres, situat amb el sistema de coordenades planetocèntriques a 40 ° de latitud nord i 319 ° de longitud est. Fa un diàmetre de 58 km. El nom va ser fet oficial per la UAI el 25 d'agost del 2017 i fa referència a Sedana, déu de l'agricultura de la cultura indonèsia.

## Referències

* ↑ "Sedana". Gazetteer of Planetary Nomenclature. USGS Astrogeology Research Program. (anglès)
* ↑ Parker, Lyn. Routledge. From Subjects to Citizens: Balinese Villagers in the Indonesian Nation-State, 2004.
# Santa Maria Assumpta de Palafolls

Santa Maria Assumpta de Palafolls és una església historicista de Palafolls (Maresme) inclosa a l'Inventari del Patrimoni Arquitectònic de Catalunya.

## Descripció

L'església parroquial de Palafolls està situada al carrer Major fent cantonada amb l'Avinguda de la Costa Brava, davant del Carrer Francesc Macià (Les Ferreries). De grans proporcions, és una obra recent -finals del segle XIX- i pretén seguir els canons més tradicionals de l'arquitectura religiosa no sense donar-li un cert aire historicista sobretot pel campanar i la porta principal.
Fou bastida a finals del segle xix i principis del XX, acabada el 1908. Al 1929 fou elevada a parròquia, segregant-se de Sant Genís de Palafolls. Joaquim Ruyra, molt vinculat a Palafolls, hi feu els goigs

## Referències

* 1 2 «Santa Maria Assumpta de Palafolls». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 30 novembre 2016].
# Sempronia judiciaria

La lex Sempronia judiciaria va ser una antiga llei romana proposada per Gai Semproni Grac l'any 123 aC quan eren cònsols Quint Cecili Metel Baleàric i Tit Quinti Flaminí. Per aquesta llei s'establia que el coneixement dels judicis secundaris era traslladat del senat a l'orde eqüestre.

## Referències

* ↑ Puente y Franco, Antonio de. Historia de las leyes, plebiscitos y senadoconsultos más notables des de la fundación de Roma hasta Justiniano. Madrid: Imprenta de Vicente de Lalama, 1840, p. 148-149 [Consulta: 19 abril 2022].
# Sempronia frumentaria

La lex Sempronia frumentaria va ser una antiga llei romana proposada per Gai Semproni Grac l'any 125 aC, quan eren cònsols Marc Fulvi Flac i Marc Plauci Hipseu. Ordenava repartir gratuïtament al poble certa quantitat de gra. Per la seva compra el senat havia d'establir els diners necessaris. Els graners on es guardava aquest gra es coneixien amb el nom de graners sempronis. Una nova llei frumentària, la Llei Octàvia promoguda cinc anys després, la va moderar.

## Referències

* ↑ Puente y Franco, Antonio de; José Francisco Díaz. Historia de las leyes, plebiscitos y senadoconsultos más notables des de la fundación de Roma hasta Justiniano. Madrid: Imprenta de Vicente de Lalama, 1840, p. 148 [Consulta: 30 abril 2022].
# Concepció Veray Cama

Concepció Veray Cama (Girona, 11 de maig de 1976) és una política catalana, diputada al Congrés dels Diputats en la X Legislatura. Actualment és patrona de la Fundació Joan Boscà, una entitat lligada al finançament de l'entitat espanyolista Societat Civil Catalana.
És filla del diputat al Parlament de Catalunya Jaume Veray Batlle. Ha treballat com a consultora de comunicació i ha estat presidenta de Nuevas Generaciones de la província de Girona (1999), secretària i després presidenta provincial del PP de Girona. A les eleccions municipals espanyoles de 2003, 2007 i 2011 fou elegida regidora de l'ajuntament de Girona.
A les eleccions generals espanyoles de 2011 també fou escollida diputada per Girona En juny fou nomenada portaveu del PP en la Comissió d'Habitatge. A les eleccions municipals de 2015 va obtenir l'única acta de regidor del PP a l'alcaldia de Girona.

## Referències

* ↑ «Presentació Fundació Joan Boscà». Presentació de la Fundació Joan Boscà, 01-01-2018. Arxivat de l'original el 2021-02-27 [Consulta: 1r setembre 2019]. Arxivat 2021-02-27 a Wayback Machine.
* ↑ Borràs, Jordi. Desmuntant Societat Civil Catalana. Primera Edició. Editorial Saldonar, Desembre de 2017, p. 105-107. ISBN 978-84-946753-5-5.
* ↑ Misión imposible en Girona, El País, 15 de maig de 2011
* ↑ Fitxa del Congrés dels Diputats
* ↑ Concepció Veray, nueva portavoz de Vivienda del PP en el Congreso, La Vanguardia, 24 de maig de 2015
* ↑ Puigdemont encara un gobierno más plácido tras una nueva victoria, La Vanguardia, 25 de maig de 2015

## Enllaços externs

* Concepció Veray Cama - Lloc web oficial
# Contractus lex

Contractus lex és una locució llatina que significa llei del contracte i que es fa servir per referir-se al principi general del dret civil que estableix que el contracte és norma jurídica vàlida entre les parts. També es pot dir que el contracte és llei entre parts. La definició actual determina que el contracte crea una vinculació basada en l'ordenament jurídic entre les parts contractants així com una vinculació per determinats beneficiaris del contracte (contracte a favor de tercers) basada en l'autonomia de la voluntat.

## Referències

* ↑ Gonzalo Quiroga, Marta. Orden público y arbitraje internacional en el marco de la globalización (en castellà). Librería-Editorial Dykinson, 2003, p.222. ISBN 8497721659.
# Selecció d'hoquei sobre patins masculina de l'Argentina

La selecció d'hoquei sobre patins masculina de l'Argentina és l'equip masculí que representa la Confederació Argentina del Patí (CAP) en competicions internacionals d'hoquei sobre patins. La CAP es va fundar l'any 1956.
Ha guanyat el campionat del món en sis ocasions i la Copa Amèrica en dues, així com dotze camnpionats sud-americans i nou panamericans.
És la única selecció que guanyat una medalla d'or al Jocs Olímpics, ja que es va imposar en la única ocasió que aquesta disciplina va ser olímpica, al Jocs Olímpics de Barcelona l'any 1992.

## Palmarès

* 1 Jocs Olímpics: 1992
* 6 Campionats del Món : 1978, 1984, 1995, 1999, 2015 i 2022
* 12 Campionats Sud-americans: 1959, 1963, 1967, 1971, 1975, 1977, 1981, 1984, 1985, 1987, 2004 i 2022
* 9 Campionas Panamericans: 1979, 1987, 1991, 1993, 1995, 2005, 2011, 2018 i 2024
* 2 Copes Amèrica: 2007 i 2008
* 4 Copes de les Nacions: 1989, 1993, 2017 i 2024

## Referències

* ↑ «Estatuts de la CAP». Confederació Argentina del Patín. Arxivat de l'original el 2008-09-19. [Consulta: 12 juliol 2010].
* ↑ «Històric de la Copa de les Nacions». Web de la Copa de les Nacions. Arxivat de l'original el 2011-03-04. [Consulta: 12 juliol 2010].

## Enllaços externs

* Confederació Argentina del Patí Arxivat 2010-06-23 a Wayback Machine. (castellà)
# Selecció d'hoquei sobre patins masculina de França

La selecció d'hoquei sobre patins masculina de França representa la Federació Francesa de Patinatge (FFRS) en competicions internacionals d'hoquei sobre patins. La Federació Francesa es va fundar l'any 1910. Ha guanyat en dues ocasions el Campionat del Món "B".

## Palmarès

* 2 Campionats del món "B" : 1984 i 1994.

## Equip actual

Selecció a la Blanes Golden Cup 2010
| Benoît Rainteau (p) Florent David Sébastien Lesca Anthony Weber Guilhem Lesca | Olivier Lesca Corentin Le Polodec Rémi Lasnier Omar Nedder Olivier Gelebart (p) |
* Seleccionador: Fabien Savreux

## Referències

* ↑ «Selecció francesa a la Blanes Golden Cup 2010». Federació Catalana de Patinatge.

## Enllaços externs

* Fédération Française de Roller Hockey Arxivat 2011-02-24 a Wayback Machine. (francès)
# Selecció d'hoquei sobre patins masculina de Sud-àfrica

La selecció d'hoquei sobre patins masculina de Sud-àfrica és l'equip masculí que representa la Federació Sud-africana d'Hoquei patins en competicions internacionals d'hoquei sobre patins. La Federació sud-africana es va fundar a principis dels anys 1970.

## Enllaços externs

* Southafrican Roller Hockey Federation Arxivat 2010-07-27 a Wayback Machine. (anglès)
# Santa Maria de Nefiac

Santa Maria de Nefiac és l'església parroquial del poble de Nefiac, cap de la comuna del mateix nom, de la comarca del Rosselló, a la Catalunya Nord.
Està situada al bell mig del nucli originari de Nefiac, al nord del nucli urbà actual.
Es tracta d'una església del segle xvii, orientada de sud a nord, que es va alçar damunt de les restes de la primitiva església romànica, de la qual no queda ni rastre. Està documentada en una donació del 1148, però del temple del segle xii, o anterior, no en queda ni rastre.

## Bibliografia

* Becat, Joan; Ponsich, Pere; Gual, Raimon. «Nefiac». A: El Rosselló i la Fenolleda. Barcelona: Fundació Enciclopèdia Catalana, 1985 (Gran Geografia Comarcal de Catalunya, 14). ISBN 84-85194-59-4.
* Gavín, Josep M. «Ros 140. Santa Maria de Nefiac». A: Inventari d'esglésies 3** Capcir-Cerdanya-Conflent-Vallespir-Rosselló. Barcelona: Arxiu Gavín, 1978 (Inventari d'esglésies). ISBN 84-85180-13-5.
* Puigferrat i Oliva, Carles. «Esglésies romàniques del Rosselló anteriors al 1300: Nefiac. Santa Maria de Nefiac». A: El Rosselló. Barcelona: Enciclopèdia Catalana, 1993 (Catalunya romànica, XIV). ISBN 84-7739-601-9.

## Referències

* ↑ «Santa Maria de Nefiac en els ortofotomapes de l'IGN». Arxivat de l'original el 2016-08-12. [Consulta: 30 juliol 2016].
# Santa Maria de Moya

L'església de Santa María la Major és un edifici gòtic construït a la plaça de Moya, sobre el que va ser una mesquita. És l'única església de la vila emmurallada de Moya que continua oberta al culte.
Aquesta és la més antiga de les esglésies de la vila, segons es pot datar a partir d'una capella de pas coberta amb una volta de creuer que té nervis de secció quadrada i motllura, tècniques de la segona meitat del segle xii.
L'edifici fou objecte de reforma probablement a finals del segle xiii, conformant una planta de basílica amb coberta de fusta suspesa per dos arcs de maó. La portalada és un arc apuntat amb triple arquivolta recolzada en columnes amb capitells molt decorats, realitzats en 1667.
La torre de les campanes amb tres forats de mig punt i remat de boles, i conserva un rellotge de contrapesos del segle xviii
A l'interior de l'església hi ha un retaule barroc
Cada set anys es trasllada, a la verge de Tejeda des de Garaballa a aquesta església.

## Referències

* ↑ (castellà) Ayuntamiento de Cuenca, Lugares de interés:Moya
* ↑ Ajuntament de Moya, placa explicativa
# Cooperativa del Camp (l'Albagés)

La Cooperativa del Camp és un edifici al nucli de l'Albagés (a les Garrigues) catalogat a l'Inventari del Patrimoni Arquitectònic de Catalunya. La cooperativa es fundà el 1919. Ara funciona com a molí d'oli. Dels diversos molins que hi havia al terme de l'Albagés no se'n conserva cap. Es tracta d'un complex format per diversos edificis. És de caràcter industrial, bàsicament utilitari. Està fet de maó totalment arrebossat i pintat de blanc excepte les cantonades i els marcs de les finestres, que són de maó. Està estructurat en planta baixa i pis. Les obertures són la major part allindanades i de forma rectangular a excepció de les del cos principal que són arcs de mig punt fets de carreus de pedra vista. Les cobertes són de teula àrab.

## Notes

* 1 2 «Cooperativa del Camp». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 13 novembre 2015].
# Consell Mundial de la Sangha Budista

El Consell Mundial de la Sangha (Assemblea) Budista és una conferència budista ecumènica que aglutina les tradicions theravada, mahayana i vajrayana. Va ser fundada en 1966 a Colombo, Sri Lanka. Els seus actuals líders són el President Honorari ven. Wu Ming de Taiwan; Vicepresident Honorari Sik Kok Kwong de Hong Kong. Entre els membres de la Junta de Savis estan el Ven. K. Sri Dhammananda (mort), Veen. Somdej Phra Buddhacarya, i Veen. Thich Tam-Chau. Una de les seves finalitats és assolir unificar les tradicions budistes.
Inclou representants dels següents països: Alemanya, Austràlia, Bangladesh, Canadà, Dinamarca, Estats Units, França, Hong Kong, Índia, Indonèsia, Japó, Corea, Macau, Malàisia, Mongòlia, Myanmar, Nepal, Nova Zelanda, Filipines, Regne Unit, Singapur, Sri Lanka, Suècia, Taiwan i Tailàndia.

## Vegeu també

* Comunitat Mundial de Budistes
# Sebastià Crespí Valls

Sebastià Crespí Valls (Palma, 1899 - 1936) va ser un esperantista i polític balear.
Era fill de Sebastià Crespí Boscana. Va estudiar disseny i era delineant de professió. Va ser fundador i gerent de l'Associació de Delineants de Mallorca. Va treballar a l'Ajuntament de Palma. Esperantista actiu, va ser president de l'Esperantista Kublo Palma (1927-1928) i fundador de l'esperantista Grupo Lumo. Va ser militant d'Esquerra Republicana Balear i un dels impulsor del partit a Palma. Activista cultural, va ser corresponsal dels diaris Heraldo i El Sol de Madrid. També va escriure una obra de teatre i una novel·la.
Dos mesos després de la rebel·lió militar, el 10 d'octubre de 1936, a les 7 de la tarda, va ser arrestat juntament amb el seu cunyat i en la nit del 10 a l'11, varen ser afusellats pels franquistes al cementiri de Palma.

## Referències

* ↑ «Crespí Valls, Sebastià». A: Dolç i Dolç, Miquel (coord.). Gran Enciclopèdia de Mallorca. Volum 18. Palma: Promomallorca, p. 400. ISBN 84-8661702-2.